Blefaritis
Blefaritis marupokan infeksi pado kalopak mato, sirah, iritasi, kulik nan basisiak.[1] Blefaritis dapek manyababan raso tabaka jo raso indak nyaman pado mato, lalu ado serpihan jo karak pado bulu mato.[1] Kondisi ko umum tajadi dan acok barulang, dan takaik jo kamunculan ketombe pado kulik atau eksem.[1] Blefaritis nan parah dapek manyababan tukak pado bagian kornea.[1] Panggunoan produk shampoo anti-ketombe dapek maringanan blefaritis.[1]
Klasifikasi[suntiang | suntiang sumber]
Blefaritis tabagi ateh duo jinih:
- Anterior: tajadi di lua tapi muko kalopak mato tampek bulu mato malakek.[2]
- Posterior: tajadi di bagian dalam kalopak mato dakek jo bola mato.[2]
Panyabab[suntiang | suntiang sumber]
- Anterior: bakteri Gram positif Staphylococcus aureus atau ketombe pado kulik sakaliliang mato jo alis mato. Blefaritis anterior dapek juo dek alergi.[2]
- Posterior: Produksi minyak nan indak bakantuan sainggo manjadi tampek iduik bakteri.[2]
Terapi[suntiang | suntiang sumber]
Baragam caro buliah dipakai supayo sanang dari blefaritis:
- Kompres jo aia angek pado area sakaliliang mato, diikuti jo manggusuak jo aia nan alah dicampua jo shampoo bayi.[2]
- Mambuek aia mato buatan untuak lubrikasi area sakaliliang mato.[2]
- Mamakai shampoo anti-ketombe pado area sakaliliang mato.[2]
Rujuakan[suntiang | suntiang sumber]
- ↑ a b c d e (Inggirih) Peters M. A-Z Family Medical Enyclopedia. British Medical Association.
- ↑ a b c d e f g (Inggirih) American Optometric Association. 2014. Blepharitis [terhubung berkala]. http://www.aoa.org/patients-and-public/eye-and-vision-problems/glossary-of-eye-and-vision-conditions/blepharitis?sso=y [28 Mei 2014].
bug_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn kor_Hang eng_Latn